gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3711, del 17-03-2000 (2000/1786)

RESOLUCIÓ de 22 de desembre de 1999, de la Universitat Politècnica de València, per la qual es nomena el senyor José García Jiménez catedràtic d’universitat de l’àrea de coneixement Producció Vegetal, adscrita al Departament de Producció Vegetal.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1786


Organisme emissor
:   Universitat Politècnica de València

Tipus de document
:   Resolució

RESOLUCIÓ de 22 de desembre de 1999, de la Universitat Politècnica de València, per la qual es nomena el senyor José García Jiménez catedràtic d'universitat de l'àrea de coneixement Producció Vegetal, adscrita al Departament de Producció Vegetal. [2000/X1786]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta Universitat, lloc núm. 10/1999, codi 2.151 (BOE de 9 de març de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor José García Jiménez, amb DNI núm. 92 625 793, catedràtic d'universitat de la Universitat Politècnica de València, de l'àrea de coneixement Producció Vegetal, adscrita al Departament de Producció Vegetal.
  
València, 22 de desembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3860, del 19-10-2000 (2000/7995)

Informació pública de l'estudi d'impacte ambiental de la construcció de camí de nou traçat i rompuda de parcel·les agrícoles abandonades a la partida de Bijauca, al terme municipal de Tárbena (Alacant).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/7995


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental de la construcció de camí de nou traçat i rompuda de parcel·les agrícoles abandonades a la partida de Bijauca, al terme municipal de Tárbena (Alacant). [2000/F7995]
  
Segons es disposa en l'article 22 del Decret 162/1990, de 15 d'octubre, pel qual s'aprovà el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: construcció de camí de nou traçat i rompuda de parcel·les agrícoles abandonades a la partida de Bijauca, al terme municipal de Tárbena (Alacant).
  
Expedient: 343/3932-ZBD.
  
Terme municipal: Tárbena.
  
Promotor: José Miguel Serra Marco.
  
Lloc: Conselleria de Medi Ambient. Carrer de Francesc Cubells, 7, 46853 València, i Ajuntament de Tárbena.
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3773, del 16-06-2000 (2000/4779)

ACORD de 30 de maig de 2000, del Govern Valencià, pel qual s'autoritza determinada modificació de dades descriptives d'una línia de subvenció de l'annex de transferències corrents del programa pressupostari 714.70, Relacions Agràries amb la Unió Europea. Expedient 12.012/2000/093.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4779


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de maig de 2000, del Govern Valencià, pel qual s'autoritza determinada modificació de dades descriptives d'una línia de subvenció de l'annex de transferències corrents del programa pressupostari 714.70, Relacions Agràries amb la Unió Europea. Expedient 12.012/2000/093. [2000/M4779]
  
El Govern Valencià, en la reunió del dia 30 de maig de 2000, adoptà l'acord següent:
  
La Conselleria d'Agricultura, Pesca i Alimentació ha proposat determinada modificació en les dades descriptives de la línia de subvenció 3174, «Conveni UIMP. Seminari sobre benestar animal», en el programa 714.70, Relacions Agràries amb la Unió Europea, dades que ja foren objecte d'esmena en el procés d'aprovació del pressupost de la Generalitat Valenciana per les Corts Valencianes i la modificació del qual, que es proposa ara, està justificat per la impossibilitat de finançar el seminari previst en no estar inclòs en la programació anual de la Universitat Menéndez y Pelayo, per això s'opta per contribuir al finançament del curs Paisatge agrícola i biodiversitat.
  
En virtut del que estableixen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller d'Economia, Hisenda i Ocupació, el Govern Valencià
  
ACORDA
  
S'autoritza la modificació de les dades descriptives de la línia de subvenció 3174, «Conveni UIMP. Seminari sobre benestar animal», de l'annex de transferències corrents del programa 714.70, Relacions Agràries amb la Unió Europea, en els termes següents
  
On diu:
  
Denominació: Conveni UIMP. Seminari sobre benestar animal
  
Descripció i Finalitat: Organització seminari sobre benestar animal
  
Ha de dir:
  
Denominació: Conveni UIMP. Curs paisatge agrícola i biodiversitat
  
Descripció i Finalitat: Organització curs sobre paisatge agrícola i biodiversitat.
  
València, 30 de maig de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3790, del 11-07-2000 (2000/5210)

RESOLUCIÓ de 31 de març de 2000, de la Universitat Politècnica de València, per la qual es nomena el senyor Luis Miguel Garcia Raffi, professor titular d'escola universitària de l'àrea de coneixement de Matemàtica Aplicada, adscrita al Departament de Matemàtica Aplicada.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5210


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de març de 2000, de la Universitat Politècnica de València, per la qual es nomena el senyor Luis Miguel Garcia Raffi, professor titular d'escola universitària de l'àrea de coneixement de Matemàtica Aplicada, adscrita al Departament de Matemàtica Aplicada. [2000/M5210]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta universitat, plaça número 127/1999, codi 1772, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt desé de la convocatòria, aquest rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor Luis Miguel Garcia Raffi, amb document nacional d'identitat número 22226972, professor titular d'escola universitària, de la Universitat Politècnica de València, de l'àrea de coneixement de Matemàtica Aplicada, adscrita al Departament de Matemàtica Aplicada.
  
València, 31 de març de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3670, del 20-01-2000 (2000/60)

Informació pública de la modificació puntual número 27 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/60


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual número 27 del Pla General d'Ordenació Urbana. [2000/F60]
  
El ple de l'ajuntament, en la sessió del dia 9 de desembre de 1999, va acordar aprovar inicialment, i sotmetre'l a informació pública, l'expedient de modificació puntual número 27 del Pla General d'Ordenació Urbana aprovat definitivament el 28 de juny de 1994, referent a condicions específiques d'aplicació als sistemes locals d'espais lliures (article 6.69.2).
  
L'expedient esmentat, com també el projecte redactat per l'arquitecte Miguel Álvarez Martín, es troba depositat a l'Ajuntament de Benicàssim (carrer del Metge Segarra, número 4), sotmés a informació pública, per un període d'un mes a comptar des de la publicació d'aquest anunci en el Diari Oficial de la Generalitat Valenciana, a disposició de qualsevol que vulga examinar-lo i presentar les al·legacions que s'estimen convenients.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3659, del 04-01-2000 (1999/10409)

Informació pública de l'aprovació del projecte d'urbanització de les unitats d'execució A-19 i A-20.
----------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10501


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització de les unitats d'execució A-19 i A-20. [1999/M10638]
  
L'alcaldia presidència, pel Decret de data 8 de novembre de 1999, ha resolt:
  
Primer
  
Desestimar les al·legacions presentades per Ramón Forés Segarra, M. José Blasco Bernabeu i Manuel Marco Felip i 23 més, pels motius exposats en l'informe tècnic transcrit en la part expositiva de la present resolució.
  
Segon
  
Aprovar el projecte d'urbanització de les unitats d'execució A-19 i A-20, presentat per Urbanizadora del Suelo Urbano, SA, amb un pressupost de 3380.356 pessetes, per a la seua execució amb subjecció a les condicions següents:
  
a) Prèviament a l'inici de les obres, l'urbanitzador haurà de designar els tècnics superior i de grau mitjà que hagen d'assumir la direcció de l'obra. Aquests seran responsables de la realització i coordinació de les obres i actuaran d'enllaç amb els serveis tècnics municipals, a aquest efecte.
  
b) Seran aplicables les disposicions relatives al replantejament, control i recepció de les obres establertes en la legislació de contractes de l'estat.
  
c) Caldrà aportar còpia en suport magnètic adequat als mitjans informàtics municipals de l'oportú projecte d'urbanització, tant de la documentació gràfica com de l'escrita, i de la informació de l'obra realment realitzada.
  
d) Les certificacions d'obra i, en particular, la de liquidació les haurà de visar el servei tècnic municipal.
  
Tercer
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Quart
  
Publicar-ne l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/1994.
  
Cinqué
  
Notificar el present acte als interessats, i comunicar-los que contra aquest, com que posa fi a la via administrativa, podran interposar recurs potestatiu de reposició davant aquesta alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.
Diari Oficial de la Generalitat Valenciana


Sumari del DOGV 3779, del 26-06-2000 (2000/4654)

Informació pública de la convocatòria de dues places d'administratiu d'administració general, mitjançant promoció interna.
--------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4654


Data del document
:   31-05-2000

Organisme emissor
:   Ajuntament de Muro de Alcoy

Tipus de document
:   Convocatòria

Descriptors 

:   * Muro de Alcoy
    * concurs administratiu
    * administració local
    * professió administrativa

Informació pública de la convocatòria de dues places d'administratiu d'administració general, mitjançant promoció interna. [2000/A4654]
  
Resolució d'11 de maig de 2000, de l'Ajuntament de Muro de Alcoy (Alacant), referent a la convocatòria per a proveir dues places d'administratiu d'administració general.
  
En el Butlletí Oficial de la Província d'Alacant número 121 de 27 de maig de 2000, es van publicar la convocatòria i les bases generals que han de regir en la provisió de dues places d'administratius d'administració general, que s'han de cobrir mitjançant promoció interna, vacants en la plantilla orgànica de l'Ajuntament de Muro de Alcoy.
  
El termini de presentació d'instàncies serà de 20 dies naturals, comptador des de l'endemà de la publicació d'aquest anunci en el Boletín Oficial del Estado.
  
Els successius anuncis a què es refereix aquesta convocatòria únicament es publicaran en el Butlletí Oficial de la Província i al tauler d'anuncis d'aquest Ajuntament.
Diari Oficial de la Generalitat Valenciana


Sumari del DOGV 3819, del 22-08-2000 (2000/6791)

Informació pública del programa d'actuació aïllada del sector NPI-1 Mas de Sant Antoni del Pla General d'Ordenació Urbana de Riba-roja de Túria.
------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6791


Organisme emissor
:   Mertre, SA

Tipus de document
:   Anunci

Informació pública del programa d'actuació aïllada del sector NPI-1 Mas de Sant Antoni del Pla General d'Ordenació Urbana de Riba-roja de Túria. [2000/F6791]
  
La societat mercantil Mertre, SA, ha formulat una proposta de programa d'actuació aïllada per al desenvolupament urbanístic dels terrenys inclosos en el sector NPI-1 Mas de Sant Antoni, a la qual adjunta l'alternativa tècnica que comprén el document d'homologació, l'avantprojecte d'urbanització i com a annex l'ordenació detallada, d'acord amb el que es preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 48.1.C), en relació amb l'article 46.3 de l'esmentada llei, se sotmet la proposta de programa a informació pública durant el termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
L'esmentada documentació es troba depositada a la notaria del senyor Manuel Cerdá García del Moral, (protocol número 291, de data 3 d'agost de 2000), situada a Benaguasil, carrer del Castell, 4-1r. Qualsevol interessat podrà comparèixer a l'esmentada notaria i sol·licitar que se li exhibisca l'acta de protocol·lització de la documentació que integra la proposta de programa, i podrà obtenir còpia, al seu càrrec, de l'acta notarial. També podrà presentar-se a l'Ajuntament de Riba-roja de Túria, per a examinar l'exemplar depositat (registre general d'entrada de data 3 d'agost de 2000) i formular-hi, si s'escau, al·legacions, dins del termini assenyalat en el paràgraf anterior de 20 dies hàbils a partir de la publicació d'aquest anunci en el Diari Oficial de la Generalitat Valenciana, i propostes juridicoeconòmiques durant els següents cinc dies al venciment del termini anterior.
Diari Oficial de la Generalitat Valenciana


Sumari del DOGV 3741, del 03-05-2000 (2000/3405)

Edicte pel recurs número 64/2000, interposat per Associació Professional Sindical de Metges Titulars de València.
-----------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3405


Organisme emissor
:   Conselleria de Sanitat

Tipus de document
:   Anunci

Edicte pel recurs número 64/2000, interposat per Associació Professional Sindical de Metges Titulars de València. [2000/X3405]
  
D'acord amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita les persones interessades perquè en el termini de nou dies puguen comparèixer, com a demandats, davant el Jutjat Contenciós Administratiu número 7 de València, en el recurs número 64/2000, interposat per l'Associació Professional Sindical de Metges Titulars de València, sobre l'increment del sou base dels sanitaris locals de la Comunitat Valenciana. Igualment, es fa constar que l'expedient administratiu d'aquest recurs està en el Jutjat Contenciós Administratiu número 7 de València.
Diari Oficial de la Generalitat Valenciana


Sumari del DOGV 3741, del 03-05-2000 (2000/2764)

Informació pública de la modificació dels estatuts de l'organització empresarial denominada Asociación de Mutuas de Accidentes de Trabajo de la Comunidad Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2764


Organisme emissor
:   Conselleria d'Ocupació

Tipus de document
:   Anunci

Informació pública de la modificació dels estatuts de l'organització empresarial denominada Asociación de Mutuas de Accidentes de Trabajo de la Comunidad Valenciana. [2000/S2764]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut depositat en aquesta oficina, adscrita a la Direcció General de Treball i Seguretat Laboral, el certificat de l'acta de l'Assemblea General Extraordinària realitzada el dia 30 d'octubre 1998, relatiu a la modificació dels estatuts de l'organització empresarial denominada Asociación de Mutuas de Accidentes de Trabajo de la Comunidad Valenciana que consisteix en el canvi de la denominació social, que passa a denominar-se Asociación Valenciana de Mutuas de Accidentes de Trabajo (AVAMAT). S'acompanya, alhora, la nova redacció dels estatuts.
  
Se'n depositen els Estatuts Socials, sent les persones que signen el certificat de l'acta de modificació el senyor Federico Estardid Colom i altre.
Diari Oficial de la Generalitat Valenciana


Sumari del DOGV 3796, del 19-07-2000 (2000/5640)

Informació pública del projecte d'estudi de detall-2, ubicat en l'illa delimitada pels carrers de Ferriz, San Benito, En Proyecto i Parque Urbano.
--------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5640


Organisme emissor
:   Ajuntament de Villena

Tipus de document
:   Anunci

Informació pública del projecte d'estudi de detall-2, ubicat en l'illa delimitada pels carrers de Ferriz, San Benito, En Proyecto i Parque Urbano. [2000/M5640]
  
La Comissió de Govern d'aquest ajuntament, en sessió celebrada el dia 26 de maig de 2000, ha acordat sotmetre a informació pública el projecte d'estudi de detall-2, previst en el vigent Pla General d'Ordenació Urbana i ubicat en l'illa delimitada pels carrers de Ferriz, San Benito, En Proyecto i Parque Urbano. De conformitat amb el que disposa l'article 173 del Reglament de Planejament de la Comunitat Valenciana, en relació amb l'article 46.3 de la Llei Reguladora de l'Activitat Urbanística, en el termini de 20 dies, comptats a partir del de publicació d'aquest edicte en el Diari Oficial de la Generalitat Valenciana, podrà ser examinat el dit projecte i podran presentar-s'hi les al·legacions o observacions que s'estimen pertinents.
  
Amb caràcter previ a la inserció d'aquest anunci en els diaris corresponents, s'ha remés un avís sobre aquesta als titulars cadastrals.